# Il-Ġurnal Uffiċjali C 105A/4 ta

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 105A |
| | |
| Edizzjoni bil-Malti | Informazzjoni u Avviżi | Volum 604 ta' April 2017 |

ISSN 1977-0987

Il-Ġurnal Uffiċjali

tal-Unjoni Ewropea

C 105A

Edizzjoni bil-Malti

Informazzjoni u Avviżi

Volum 604 ta' April 2017

---

| Avviż Nru | Werrej | Paġna |
| --- | --- | --- |
| | V   Avviżi |
| | PROĊEDURI AMMINISTRATTIVI |
| | Il-Kummissjoni Ewropea |
| 2017/C 105 A/01 | Direttorat-Ġenerali għall-Informatika (DIGIT) — Avviż ta’ post battal fil-funzjoni ta’ Direttur (AD14) — Il-Lussemburgu (l-Artikolu 29(2) tar-Regolamenti tal-Persunal) COM/2017/10372 | 1 |

Avviż Nru

Werrej

Paġna

V   Avviżi

PROĊEDURI AMMINISTRATTIVI

Il-Kummissjoni Ewropea

2017/C 105 A/01

Direttorat-Ġenerali għall-Informatika (DIGIT) — Avviż ta’ post battal fil-funzjoni ta’ Direttur (AD14) — Il-Lussemburgu (l-Artikolu 29(2) tar-Regolamenti tal-Persunal) COM/2017/10372

1

---

| MT | |
| --- | --- |

MT

---

V Avviżi

PROĊEDURI AMMINISTRATTIVI

Il-Kummissjoni Ewropea

| 4.4.2017 | MT | Il-Ġurnal Uffiċjali tal-Unjoni Ewropea | CA 105/1 |
| --- | --- | --- | --- |

4.4.2017

MT

Il-Ġurnal Uffiċjali tal-Unjoni Ewropea

CA 105/1

---

Direttorat-Ġenerali għall-Informatika (DIGIT)

Avviż ta’ post battal fil-funzjoni ta’ Direttur (AD14) — Il-Lussemburgu

(l-Artikolu 29(2) tar-Regolamenti tal-Persunal)

COM/2017/10372

(2017/C 105 A/01)

Min aħna

Id-Direttorat Ġenerali għall-Informatika (DIGIT) (https://ec.europa.eu/info/departments/informatics_mt) tal-Kummissjoni Ewropea huwa responsabbli mill-ġestjoni u l-koordinazzjoni tat-teknoloġija tal-informatika u tat-telekomunikazzjoni għas-servizzi tal-Kummissjoni u b’mod partikolari, għall-identifikazzjoni, l-artikolazzjoni u l-implimentazzjoni ta’ viżjoni korporattiva moderna u dinamika tat-Teknoloġija tal-Informatika u strateġija li hija għal kollox kompatibbli mal-prijoritajiet globali tal-Kummissjoni, f’kooperazzjoni mill-qrib mal-istrutturi ta’ governanza tal-IT.

Attwalment id-DIĠIT huwa fil-proċess ta’ riorganizzazzjoni li hija prevista li tkun konkluża fir-rebbiegħa tal-2017 u li se tbiddel l-istruttura organizzazzjonali tal-uffiċċju biex jinkludi Direttorat D ġdid “Servizzi Diġitali”. Id-Direttur D se jkun responsabbli għas-Servizzi Diġitali għall-Amministrazzjonijiet Pubbliċi fl-Istati Membri. B’mod partikolari, hu/hi se jixpruna l-istabbiliment tad-Digital Pole (f’kooperazzjoni mill-qrib mad-DĠ CONNECT), bit-trawwim ta’ momentum pożittiv biex jattira t-talent lejn il-Lussemburgu f’oqsma kruċjali għall-operat u l-politiki. Fuq il-bażi tal-kisbiet tal-Programm ISA, id-Direttorat D ġdid se jiffoka fuq suġġetti bħal mhuma l-big data, l-analitika tad-data, l-istandardizzazzjoni, il-metadata (D1), l-oqfsa tal-interoperabbiltà, is-servizzi pubbliċi għal amministrazzjonijiet pubbliċi transfruntieri u transsettorjali, in-negozji u ċ-ċittadini (D2) u servizzi trans-Ewropej (D3).

Nipproponu

Fid-DIGIT, ir-rwol tad-Direttur se jkun li jipprovdi orjentament u ġestjoni strateġika globali tad-Direttorat, b’responsabbiltajiet speċifiċi għal azzjonijiet u inizjattivi li jħarsu ‘l barra fil-qafas stabbilit fid-dikjarazzjoni tal-missjoni u l-programm ta’ ħidma annwali tad-Direttorat Ġenerali.

It-Tim Għall-Istabbiliment tad-Digital Pole: Tim żgħir li jirrapporta direttament lid-Direttur se jkun responsabbli għal-istabbiliment u l-iżvilupp tad-Digital Pole fil-Lussemburgu fl-iskeda ta’ żmien sal-2020. Id-Digital Pole se jiġi żviluppat f’kooperazzjoni mill-qrib mad-DĠ Connect u DĠ ewlenin oħrajn bħal OP, ESTAT u l-JRC. Id-Direttorat għandu, f’dan ir-rigward, jieħu r-rwol ewlieni biex jagħmel il-Kummissjoni bħala forza għat-tkabbir diġitali fl-Ewropa billi jtejjeb il-pożizzjoni tal-Lussemburgu bħala pjattaforma għall-innovazzjoni diġitali f’infrastrutturi tal-IT ta’ prestazzjoni għolja, għodod tal-big data u tal-analitika, il-modernizzazzjoni tas-settur pubbliku u soluzzjonijiet tal-IT.

Unità waħda fid-Direttorat se tkun responsabbli li tiżviluppa u tintegra qasam dejjem aktar f’domanda għolja relatat mal-analitika tad-data u l-ġestjoni tal-għarfien u tal-informazzjoni (inklużi għodod ta’ kollaborazzjoni), speċjalment f’dak li jirrigwarda l-big data, kemm għall-użu tal-Kummissjoni stess kif ukoll fis-settur pubbliku. Dan huwa qasam emerġenti b’potenzjal għoli u se jiġi ffurmat mill-inkorporazzjoni ta’ kapaċitajiet eżistenti. Dan se jeħtieġ kooperazzjoni mill-qrib mal-partijiet interessati esterni u interni tal-Kummissjoni, kif ukoll kollaborazzjoni intensiva mad-DĠ CONNECT.

Id-Direttur D se jmexxi wkoll il-programm ISA2 (http://ec.europa.eu/isa/) li jiffaċilita l-iskambju ta’ informazzjoni transfruntiera u transsettorjali effikaċi bejn l-amministrazzjonijiet pubbliċi fl-Istati Membri. Il-programm ISA jikkontribwixxi għall-attivitajiet tal-gvern elettroniku tal-Kummissjoni li l-mira tagħhom hija l-effiċjenza permezz ta’ servizzi diġitali innovattivi u aktar effettivi skont is-Suq Uniku Diġitali.

Id-Direttur jippresiedi l-grupp ta’ Koordinazzjoni ISA2 u jmexxi l-formulazzjoni tal-politika tal-interoperabilità, il-komunikazzjoni u l-implimentazzjoni mal-amministrazzjonijiet tal-Istati Membri.

L-Unità tas-Sistemi Trans-Ewropej se tkun responsabbli għad-disponibbiltà sigura u għolja tan-netwerk TESTA-ng għall-forniment ta’ servizz (Servizzi Siguri Trans Ewropej għat-Telematika bejn l-Amministrazzjonijiet” (Secure Trans European Services for Telematics between Administrations, TESTA)) li hija s-sinsla tan-netwerk Ewropew għall-iskambju tad-data bejn varjetà wiesgħa ta’ amministrazzjonijiet pubbliċi.

In-netwerk juża protokolli tal-Internet (IP) sabiex jiżgura firxa universali, iżda huwa mħaddem mill-Kummissjoni Ewropea b’mod separat mill-Internet. Minbarra li jipprovdi garanzija ta’ rendiment superjuri u livelli għoljin ta’ sigurtà, dan għandu konnessjonijiet mal-Istituzzjonijiet kollha tal-UE u n-netwerks nazzjonali. Dan huwa responsabbli għall-iskambju ta’ informazzjoni mhux klassifikata u dik klassifikata

Id-Direttur jirrappreżenta lid-Direttur Ġenerali f’avvenimenti interni u esterni rilevanti għad-Direttorat.

Id-Direttur huwa bbażat fil-Lussemburgu bħall-maġġoranza tal-unitajiet tiegħu.

X’qed infittxu

Ix-xogħol jirrekjedi:

| — | il-kapaċità li wieħed jiżviluppa u jżomm relazzjonijiet eċċellenti ma’ servizzi oħra tal-Kummissjoni, ma’ istituzzjonijiet oħra, ma’ korpi Ewropej oħra u ma’ amministrazzjonijiet nazzjonali oħra; il-formulazzjoni u s-segwitu tal-istrateġiji ta’ interoperabbiltà ta’ amministrazzjonijiet tal-Istati Membri għal servizzi diġitali transfruntiera u transsettorjali; |
| --- | --- |

—

il-kapaċità li wieħed jiżviluppa u jżomm relazzjonijiet eċċellenti ma’ servizzi oħra tal-Kummissjoni, ma’ istituzzjonijiet oħra, ma’ korpi Ewropej oħra u ma’ amministrazzjonijiet nazzjonali oħra; il-formulazzjoni u s-segwitu tal-istrateġiji ta’ interoperabbiltà ta’ amministrazzjonijiet tal-Istati Membri għal servizzi diġitali transfruntiera u transsettorjali;

| — | tmexxija u kariżma għall-iggwidar u l-motivazzjoni ta’ tim kbir, li dejjem jinbidel ta’ professjonisti tal-IT u amministrattivi ferm kompetenti; ħiliet maniġerjali eċċellenti u l-kapaċità ta’ tmexxija ta’ organizzazzjoni orjentata lejn is-servizz, f’ambjent multikulturali. kapaċità u esperjenza ppruvati għall-fehim tal-isfidi li qed jiffaċċjaw organizzazzjonijiet kbar fit-tfassil, l-iżvilupp u l-evoluzzjoni ta’ sistemi tal-informatika korporattiva allinjati mal-ħtiġijiet tan-negozju; |
| --- | --- |

—

tmexxija u kariżma għall-iggwidar u l-motivazzjoni ta’ tim kbir, li dejjem jinbidel ta’ professjonisti tal-IT u amministrattivi ferm kompetenti; ħiliet maniġerjali eċċellenti u l-kapaċità ta’ tmexxija ta’ organizzazzjoni orjentata lejn is-servizz, f’ambjent multikulturali. kapaċità u esperjenza ppruvati għall-fehim tal-isfidi li qed jiffaċċjaw organizzazzjonijiet kbar fit-tfassil, l-iżvilupp u l-evoluzzjoni ta’ sistemi tal-informatika korporattiva allinjati mal-ħtiġijiet tan-negozju;

| — | esperjenza ppruvata fl-ippjanar u fil-ġestjoni effettivi tar-riżorsi umani (timijiet kbar) u baġits; |
| --- | --- |

—

esperjenza ppruvata fl-ippjanar u fil-ġestjoni effettivi tar-riżorsi umani (timijiet kbar) u baġits;

| — | ħiliet ta’ komunikazzjoni u interpersonali b’saħħithom; |
| --- | --- |

—

ħiliet ta’ komunikazzjoni u interpersonali b’saħħithom;

| — | il-kapaċità ta’ stabbiliment u żamma tas-sħubiji mal-maniġment superjuri tal-Kummissjoni hija essenzjali biex jiġi sfruttat il-potenzjal tal-IT li jimmodernizza l-Istituzzjoni; |
| --- | --- |

—

il-kapaċità ta’ stabbiliment u żamma tas-sħubiji mal-maniġment superjuri tal-Kummissjoni hija essenzjali biex jiġi sfruttat il-potenzjal tal-IT li jimmodernizza l-Istituzzjoni;

| — | sfond u esperjenza prattika ppruvati fit-twettiq ta’ proġetti kbar inkluż l-arkitettura, l-ippjanar, il-ġestjoni tal-proġetti u l-kontroll tal-kwalità ta’ riżultati; |
| --- | --- |

—

sfond u esperjenza prattika ppruvati fit-twettiq ta’ proġetti kbar inkluż l-arkitettura, l-ippjanar, il-ġestjoni tal-proġetti u l-kontroll tal-kwalità ta’ riżultati;

| — | Ħiliet analitiċi eċċellenti, kapaċità li jiġu identifikati kwistjonijiet ewlenin, li jiġu żviluppati u ġġenerati għanijiet strateġiċi u li dawn jissarrfu fi proposti prattiċi għall-azzjoni; |
| --- | --- |

—

Ħiliet analitiċi eċċellenti, kapaċità li jiġu identifikati kwistjonijiet ewlenin, li jiġu żviluppati u ġġenerati għanijiet strateġiċi u li dawn jissarrfu fi proposti prattiċi għall-azzjoni;

| — | il-ħila li wieħed jikkomunika b’mod effiċjenti mal-partijiet ikkonċernati interni u esterni. |
| --- | --- |

—

il-ħila li wieħed jikkomunika b’mod effiċjenti mal-partijiet ikkonċernati interni u esterni.

Il-kandidati jridu jkunu (il-kriterji tal-eliġibbiltà)

Il-kandidati jiġu kkunsidrati għall-fażi tal-għażla abbażi tal-kriterji formali li ġejjin li jridu jiġu ssodisfati sad-data tal-għeluq tal-applikazzjonijiet:

Nazzjonalità: il-kandidati jridu jkunu ċittadini ta’ wieħed mill-Istati Membri tal-Unjoni Ewropea.

Lawrja jew diploma universitarji: jeħtieġ li l-kandidati jkollhom:

| (i) | jew livell ta’ edukazzjoni li jikkorrispondi għal studji universitarji mitmuma, iċċertifikati b’diploma, meta l-perjodu normali tal-edukazzjoni universitarja jkun ta’ erba’ (4) snin jew aktar; |
| --- | --- |

(i)

jew livell ta’ edukazzjoni li jikkorrispondi għal studji universitarji mitmuma, iċċertifikati b’diploma, meta l-perjodu normali tal-edukazzjoni universitarja jkun ta’ erba’ (4) snin jew aktar;

| (ii) | jew livell ta’ edukazzjoni li jikkorrispondi għal studji universitarji kompluti ċċertifikati b’diploma u esperjenza professjonali xierqa ta’ mill-inqas sena (1) meta l-perjodu normali ta’ edukazzjoni universitarja jkun tal-inqas tliet (3) snin (din is-sena ta’ esperjenza professjonali ma tistax tkun inkluża fl-esperjenza professjonali postgradwatorja meħtieġa hawn taħt). |
| --- | --- |

(ii)

jew livell ta’ edukazzjoni li jikkorrispondi għal studji universitarji kompluti ċċertifikati b’diploma u esperjenza professjonali xierqa ta’ mill-inqas sena (1) meta l-perjodu normali ta’ edukazzjoni universitarja jkun tal-inqas tliet (3) snin (din is-sena ta’ esperjenza professjonali ma tistax tkun inkluża fl-esperjenza professjonali postgradwatorja meħtieġa hawn taħt).

Esperjenza professjonali: il-kandidati jrid ikollhom minn tal-inqas 15-il sena esperjenza professjonali postgradwatorja f’livell li jagħtu aċċess għalih il-kwalifiki msemmija hawn fuq.

Esperjenza maniġerjali: mill-inqas ħames (5) snin minn dik l-esperjenza professjonali jridu jkunu nkisbu f’funzjoni maniġerjali ta’ livell għoli (1) u jridu jkunu direttament relatati ma’ qasam li jkun rilevanti għal din il-pożizzjoni.

Lingwi: ikollhom għarfien tajjeb ħafna ta’ waħda mil-lingwi uffiċjali tal-Unjoni Ewropea (2) u għarfien adegwat ta’ lingwa uffiċjali oħra minn dawn. Matul l-intervista/intervisti, il-bordijiet tal-għażla jivverifikaw jekk il-kandidati jikkonformawx mar-rekwiżit ta’ għarfien sodisfaċenti ta’ lingwa uffiċjali oħra tal-UE. Dan jista’ jinkludi li parti mill-intervista ssir f’din il-lingwa l-oħra.

Limitu tal-età: ma jkunux għadhom laħqu l-età regolari tal-irtirar, li għall-uffiċjali tal-Unjoni Ewropea hija ddefinita bħala l-aħħar tax-xahar li fih il-persuna tkun għalqet is-66 sena (ara l-Artikolu 52 lit (a) tar-Regolamenti tal-Persunal) (3).

Indipendenza u dikjarazzjoni tal-interessi

Qabel jibdew jaqdu dmirhom, il-kandidati huma mitluba jagħmlu dikjarazzjoni tal-impenn tagħhom li jaġixxu b’mod indipendenti fl-interess pubbliku u ta’ kull interess li jista’ jitqies li jippreġudika l-indipendenza tagħhom.

Il-ħatra u l-kundizzjonijiet tal-impjieg

Il-Kummissjoni Ewropea se tagħżel u taħtar id-Direttur skont il-proċeduri ta’ għażla u reklutaġġ tagħha (ara wkoll il-Compilation Document on Senior Officials Policy (4)). Bħala parti minn dan il-proċess tal-għażla, il-kandidati li ġew mistiedna għal intervista mill-Kumitat Konsultattiv tal-Kummissjoni għall-Ħatriet, ikollhom, qabel din l-intervista, jipparteċipaw f’ċentru ta’ valutazzjoni mmexxi minn konsulenti esterni ta’ reklutaġġ.

Għal raġunijiet funzjonali u sabiex il-proċedura tal-għażla titlesta malajr kemm jista’ jkun fl-interess tal-kandidati kif ukoll tal-istituzzjoni, il-proċedura tal-għażla se ssir biss bl-Ingliż u/jew bil-Franċiż (5).

Is-salarji u l-kundizzjonijiet tal-impjieg huma dawk stipulati fir-Regolamenti tal-Persunal għall-Uffiċjali fil-grad AD 14 tal-Unjoni Ewropea. Il-kandidati għandhom jinnotaw ir-rekwiżit skont ir-Regolamenti tal-Persunal għall-persunal kollu ġdid li jwettaq b’suċċess perjodu ta’ prova ta’ disa’ xhur.

Id-Direttur huwa bbażat fil-Lussemburgu.

Opportunitajiet indaqs

Il-Kummissjoni Ewropea timxi b’politika ta’ opportunitajiet indaqs bil-għan li tkompli żżid is-sehem tan-nisa f’pożizzjonijiet maniġerjali u b’mod partikolari tħajjar lin-nisa biex japplikaw.

Proċedura ta’ applikazzjoni

Qabel ma tippreżenta l-applikazzjoni tiegħek, għandek tiċċekkja b’attenzjoni jekk tissodisfax il-kriterji ta’ eliġibbiltà kollha (“Il-kandidati jridu jkunu”), b’mod partikolari dawk rigward it-tip ta’ diplomi u l-esperjenza professjonali meħtieġa, kif ukoll dawk rigward il-kompetenza lingwistika tiegħek. Min ma jissodisfax dawn il-kriterji tal-eliġibbiltà jiġi eskluż awtomatikament mill-proċedura tal-għażla.

Jekk tixtieq tapplika, trid tirreġistra permezz tal-Internet billi tmur fil-websajt:

https://ec.europa.eu/dgs/human-riżorsi/seniormanagementvacancies/

u ssegwi l-istruzzjonijiet li ssib hemm dwar id-diversi stadji tal-proċedura.

Irid ikollok indirizz tal-posta elettronika validu. Dan jintuża biex tiġi identifikata r-reġistrazzjoni tiegħek kif ukoll biex jinżamm kuntatt miegħek matul l-istadji differenti tal-proċess tal-għażla. Għaldaqstant, informa lill-Kummissjoni Ewropea b’kull bidla fl-indirizz elettroniku tiegħek.

Biex l-applikazzjoni tiegħek tkun kompluta, jeħtieġ li ttella’ CV fil-format PDF u li timla ittra ta’ motivazzjoni onlajn (massimu ta’ 8 000 karattru). Għal raġunijiet funzjonali u sabiex il-proċedura tal-għażla tintemm malajr kemm jista’ jkun fl-interess tal-kandidati kif ukoll dak tal-istituzzjonijiet, kemm is-CV kif ukoll l-ittra ta’ motivazzjoni jridu jinkitbu bl-Ingliż, bil-Franċiż jew bil-Ġermaniż.

Meta tlesti r-reġistrazzjoni onlajn tiegħek, inti tirċievi ittra elettronika li tikkonferma li l-applikazzjoni tiegħek ġiet irreġistrata. L-ittra elettronika jkun fiha wkoll numru ta’ reġistrazzjoni li jkun in-numru ta’ referenza tiegħek f’kull kwistjoni li tirrigwarda l-applikazzjoni tiegħek. Jekk ma tirċievi l-ebda konferma bil-posta elettronika, l-applikazzjoni tiegħek ma tkunx ġiet irreġistrata!

Kun af li mhuwiex possibbli li timmonitorja l-progress tal-applikazzjoni tiegħek onlajn. Inti tiġi kkuntattjat dwar l-istatus tal-applikazzjoni tiegħek direttament mill-Kummissjoni Ewropea.

Jekk għandek xi diżabbiltà li minħabba fiha ma jkunx possibbli għalik li tirreġistra onlajn, tista’ tibgħat l-applikazzjoni tiegħek (is-CV u l-ittra ta’ motivazzjoni) fuq karta bil-posta rreġistrata f’dan l-indirizz: European Commission, Directorate-General for Human Resources and Security, Unit for Senior Management and CCA, SC11 8/59, 1049 Bruxelles/Brussel, BELGIQUE/BELGIË, u indika b’mod ċar bħala referenza: Vacancy for a Director in DG DIGIT (COM/2017/10372), u l-ittra trid tkun ittimbrata mhux aktar tard mid-data tal-għeluq tar-reġistrazzjoni. Kull komunikazzjoni sussegwenti bejnek u bejn il-Kummissjoni tkun bil-posta. F’dan il-każ, mal-applikazzjoni tiegħek trid tehmeż ċertifikat maħruġ minn entità rikonoxxuta, li jiċċertifika d-diżabbiltà tiegħek. Għandek tispjega wkoll, fuq folja separata, kull arranġament speċjali li taħseb li jkun meħtieġ biex jiffaċilita l-parteċipazzjoni tiegħek fl-għażla.

Għal aktar tagħrif u/jew fil-każ ta’ problemi tekniċi, ibgħat email lil: HR-SM-Vacancies@ec.europa.eu

Data tal-għeluq

Id-data tal-għeluq għar-reġistrazzjoni hija t-12 ta’ Mejju 2017, f’nofsinhar (12.00) ħin ta’ Brussell, u wara dan ma jkunux jistgħu jsiru aktar reġistrazzjonijiet onlajn.

Hija r-responsabbiltà tiegħek li tlesti r-reġistrazzjoni onlajn tiegħek fil-ħin. Nirrakkomandaw bil-qawwa li ma tistenniex sal-aħħar ftit jiem biex tapplika, għaliex konġestjoni kbira jew xi difett fil-konnessjoni tal-Internet tiegħek jistgħu jwasslu biex ir-reġistrazzjoni onlajn tieqaf qabel ma tkun lestejtha, u b’hekk ikollok tirrepeti l-proċess kollu. Ladarba jiskadi ż-żmien għas-sottomissjoni tar-reġistrazzjonijiet, ma tkunx tista’ tibdel jew iżżid xi data. Ir-reġistrazzjonijiet li jaslu tard ma jiġux aċċettati.

Informazzjoni importanti għall-kandidati

Il-kandidati huma mfakkra li l-ħidma tal-kumitati ta’ selezzjoni hija kunfidenzjali. Kull kuntatt dirett jew indirett mill-kandidati jew minn xi ħadd ieħor li jaġixxi f’isimhom mal-kumitat ta’ selezzjoni huwa pprojbit.

Il-protezzjoni ta’ data personali

Il-Kummissjoni tiżgura li d-data personali tal-kandidati tiġi proċessata f’konformità mar-Regolament (KE) Nru 45/2001 tal-Parlament Ewropew u tal-Kunsill tat-18 ta’ Diċembru 2000 dwar il-protezzjoni ta’ individwi fir-rigward tal-ipproċessar ta’ data personali mill-istituzzjonijiet u l-korpi tal-Komunità u dwar il-moviment liberu ta’ dik id-data
   (6).

---

(1)  Fis-CVs tagħhom l-applikanti għandhom jindikaw, għall-inqas għal dawn il-ħames snin li fihom ikunu kisbu l-esperjenza maniġerjali ta’ livell għoli: (1) it-titlu u r-rwol tal-pożizzjonijiet maniġerjali li jkunu okkupaw; (2) l-għadd ta’ persunal li jkunu mexxew f’dawn il-pożizzjonijiet; (3) id-daqs tal-baġits immaniġġjati; u (4) l-għadd ta’ livelli ġerarkiċi ‘l fuq u ‘l isfel u l-għadd ta’ kollegi fl-istess livell ġerarkiku.

(2)  http://ec.europa.eu/education/official-languages-eu-0_mt

(3)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:MT:PDF

(4)  http://ec.europa.eu/civil_service/docs/official_policy_mt.pdf

(5)  Il-bord tal-għażla jiżgura li ma jingħata l-ebda vantaġġ inġust lill-kelliema nattivi ta’ dawn il-lingwi

(6)  ĠU L 8, 12.1.2001, p. 1

---